Diari Oficial de la Generalitat Valenciana


Sumari del DOGV 4481, del 15-04-2003 (2003/4321)

RESOLUCIÓ de 10 de desembre de 2002, del Servei Territorial d'Indústria i Energia de Castelló, per la qual s'autoritza a l'empresa Gas Natural, SDG, SA, la realització de les instal·lacions corresponents al Projecte d'ampliació de la xarxa de distribució de Castelló. Connexió a Cerámica Nulense, SA, als termes municipals de Nules i la Vilavella (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4481

Data del DOGV
:   15-04-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/4321


Data del document
:   10-12-2002

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Vilavella, la
    * Nules
    * gas natural
    * empresa privada

RESOLUCIÓ de 10 de desembre de 2002, del Servei Territorial d'Indústria i Energia de Castelló, per la qual s'autoritza a l'empresa Gas Natural, SDG, SA, la realització de les instal·lacions corresponents al Projecte d'ampliació de la xarxa de distribució de Castelló. Connexió a Cerámica Nulense, SA, als termes municipals de Nules i la Vilavella (Castelló). [2003/4321]
  
Examinats els antecedents que hi ha en l'expedient CBREDE/2002/15 de la Unitat d'Energia i Mines, tramitat a instàncies de la mercantil Gas Natural, SDG, SA.
  
Antecedents de fet
  
Primer
  
Gas Natural SDG, SA va sol·licitar mitjançant escrit de data 13 d'agost de 2002, i a l'empara del que s'ha disposat en el Reglament General del Servei Públic de Gasos Combustibles aprovat pel Decret 2.913/1973, de 26 d'octubre (BOE de 21 de novembre), autorització per a la construcció de xarxes i instal·lacions de subministrament de gas natural d'acord amb el Projecte d'ampliació de la xarxa de distribució de Castelló. Connexió a Cerámica Nulense, SA, als termes municipals de Nules i la Vilavella (Castelló), que acompanya, i que constituïx un annex a la xarxa de distribució de gas natural de Castelló.
  
Segon
  
Es va tramitar la corresponent informació pública del projecte i de la relació d'interessats, béns i drets afectats, inserint els corresponents anuncis en el periòdic Mediterráneo, en el Diari Oficial de la Generalitat Valenciana, en el Butlletí Oficial de la Província, així com al tauler d'anuncis dels ajuntaments de Nules i la Vilavella.
  
Tercer
  
Gas Natural SDG, SA va aportar, juntament amb el projecte, les autoritzacions dels organismes afectats per la instal·lació, no sent necessari tramitar les separates.
  
Fonaments de dret
  
Vistos el Decret 2.913/1973, de 26 d'octubre (esmentat), i la resta de normes tècniques i de seguretat complementàries, així com la Llei 34/1998, de 7 d'octubre, del Sector d'Hidrocarburs (BOE núm. 241 de 8 d'octubre de 1998), y en virtut d'això, este Servei Territorial, a proposta de la Unitat d'Energia i Mines, resol:
  
Primer
  
Autoritzar les instal·lacions sol·licitades per Gas Natural SDG, SA, d'acord amb el Projecte d'ampliació de la xarxa de distribució de Castelló. Connexió a Cerámica Nulense, SA, als termes municipals de Nules i la Vilavella (Castelló), de conformitat amb les condicions següents:
  
Segon
  
Reconéixer la utilitat pública de les instal·lacions, d'acord amb els articles 104 i 105 de la Llei 34/1998, de 7 d'octubre, del Sector d'Hidrocarburs.
  
Tercer
  
Aprovar el projecte d'execució d'acord amb la Llei 34/1998, de 7 d'octubre, del Sector d'Hidrocarburs, i les condicions següents:
  
1r. En tot moment haurà de complir tot el que s'establix en el Reglament General del Servei Públic de Gasos Combustibles, i també les seues normes complementàries: Reglament de Xarxes i Connexions de Combustibles Gasosos, aprovat mitjançant Orde del Ministeri d'Indústria de 18 de novembre de 1974, modificada per les ordes de 26 d'octubre de 1983 i de 6 de juliol de 1984; tot això en allò que no haja sigut modificat per la Llei 34/1998, de 7 d'octubre, del Sector d'Hidrocarburs (BOE núm. 241 de 8 d'octubre de 1998), d'acord amb el que establix la disposició addicional sisena.
  
2n. Les instal·lacions a què fa referència la present resolució hauran de realitzar-se d'acord amb el projecte denominat Projecte d'ampliació de la xarxa de distribució de Castelló. Connexió a Cerámica Nulense, SA, als termes municipals de Nules i la Vilavella (Castelló) i la resta de documentació tècnica presentada que queda especificada en les següents dades bàsiques:
  
a) Descripció de les instal·lacions:
  
- Connexió en APA, amb tub d'acer API-5L, grau B, de 8- de diàmetre amb 711 m al terme municipal de Nules i 504 m al terme municipal de la Vilavella. Pressió de disseny 16 bar.
  
b) El pressupost total de les instal·lacions objecte de la present autorització ascendix a la quantitat de 39.238,36 euros.
  
3r. Per a introduir modificacions que afecten les dades bàsiques a què fa referència la condició 2a caldrà obtenir autorització d'este Servei Territorial, d'Indústria i Energia de Castelló.
  
4t. Una vegada finalitzades les obres de les instal·lacions, Gas Natural SDG, SA procedirà a efectuar els assaigs i les proves corresponents, i també a demanar un certificat final d'obra, firmat per un tècnic superior competent i visat pel col·legi oficial corresponent, en el qual conste que la construcció i el muntatge de les instal·lacions s'han efectuat d'acord amb la normativa tècnica vigent que hi siga d'aplicació i amb el projecte presentat i les modificacions, si és el cas.
  
5é. Este Servei Territorial, vista la documentació presentada en el punt anterior, autoritzarà la posada en servici de les instal·lacions.
  
6é. L'organisme autoritzador es reserva el dret de deixar sense efecte la present autorització en el moment en què es demostre l'incompliment de les condicions imposades, per la declaració inexacta de les dades subministrades o una altra causa excepcional que ho justifique legalment.
  
7é. La present autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres necessaris per a la realització de les obres de les instal·lacions.
  
Contra la present resolució, que no posa fi a la via administrativa, podrà interposar-se recurs d'alçada davant el director general d'Indústria i Energia de la Conselleria d'Indústria, Comerç i Energia de la Generalitat Valenciana, situada al c/ Colom, 32, 46240 València, en el termini d'un mes, comptat a partir de l'endemà de la publicació de la present resolució, de conformitat amb el que s'ha disposat en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.